Presbyteria Nyanyui Hame le Ghana

Presbyteria Nyanyui Hame le Ghana enye Kristo subɔsubɔ hame ɖeka le Ghana. Amegeɖe ga yɔnae be "E.P. Church" elabena eƒe ŋkɔ le Eŋlisigbe me enye Evangelical Presbyterian Church.

Hamea ɖoɖo
Hamea ƒe ɖoɖo dze egɔme kple Germania kristotɔwo si woyɔna be Norddeutsche Mission tso Bremen le Germany kple Basel Mission dɔwɔlawo. Ha eve siawo tso wode va Afrika va nɔ Mawunya dɔ wɔm le Eʋeawo dome tso ƒe 1847 me. 
Le Xexemeʋa gbãtɔ ŋɔli la, hame eve nɔ Eŋlisiawo te le Gold Coast eye hame adre nɔ Franseawo ƒe akpadzi le Togoland. Ha gbãtɔ woɖo nɔ Mission Tɔve.Eglise évangélique presbytérienne du Togo  Address data base of Reformed churches and institutions. Reformed Online Le aʋa sia ƒe nuwuwu la, woma dukɔ evee. Ɣetoɖloƒe nɔ Eŋlisiawo te eye ɣedzeƒe lɔƒo nɔ Franseawo te. Wowɔ hameawo ƒe sinɔɖ gbãtɔ le Damɛ 1922 me. Togbɔ be woma Togo nyigba le ɣemaɣi gɔ̃ɔ̃ɔ hã la, wowɔ sinɔɖ la le Eʋe hamea katã nu.

Le ƒe 1923 me la, mawudɔwɔlawo tso Skotland va nɔ dɔwɔm le Eŋlisi Togo kpa dzi. Afisia ye zu Vɔlta nutome le Ghana fifia. Fransedodo hame nɔ Paris hamea te. Mama sia va li ke, eye hameawo va zu hame eve blibowo. Hame eveawo ga wɔna sewo ɖeka ŋudɔ. Wo ame eveawo kpea ƒe ene sia ene le sinɔɖ ɖeka ko vaseɖe fifia.Presbyteria Nyanyui Hame le Ghana Address data base of Reformed churches and institutions. Reformed Online

Hamea ƒe dɔwɔƒe gãtɔ
Hamea ƒe dɔwɔƒe gãtɔ le Ho, si nye Vɔlta nutome dugã la. Ame abe 600,000 ye le hamea me fifia eye ha 750 lɔƒo woɖo vadeɖe fifia. Nunɔla tsitsitɔ enye mɔɖeretɔ.Our hosts World Alliance of Reformed Churches.

Sukuwo
Hamea ɖo sukuwo le Vɔlta nutoame zã. Suku ɖeka si xɔ ŋkɔ ntɔ enye Mawuli Secondary suku le Ho. Amesiwo ɖo suku sia enye Aƒetɔ kple Aƒenɔ Trost, amesiwo nye mawudɔwɔlawo tso United Church of Christ.General Ministries Global Ministries (7 October 2005).

Dɔyɔƒewo
Dɔyɔƒewo hã le hamea si. Ɖeka enye Adidome Hospital.

Kristo hamewo si do ƒome kple E.P. Hamea
Eglise évangélique presbytérienne du Togo
:en:Lippische Landekirche
Church of Scotland
Bremische Evangelische Landeskirche| (le Dzama Wikipiɖia la me)
United Reformed Church - Osɔfo ɖeka tsoa E. P. Hamea alo Presbyterian Church of Ghana vayi wɔa dɔ kpli wo ƒe ene sia ene.

Hadedewo
E. P. Hamea de ha kple Kristo habɔbɔwo le xexeame godoo. Wodemtɔao ɖewo wonye:
Christian Council of Ghana
World Alliance of Reformed Churches
World Reformed Communion

Nyawo ƒe tsoƒe

Nuxexlẽwo le teƒe bubuwo
Presbyteria Nyanyui Hame le Ghana (Eŋlisigbe me)
Eglise évangélique presbytérienne du Togo (Eŋlisigbe me)
Presbyteria Nyanyui Hame le Ghana ƒe nyaɖewo (Eŋlisigbe me)
Global Ministries of the Christian Church (Disciples of Christ) and the United Church of Christ (Eŋlisigbe me)
News from the Ecumenical Committee (United Reformed Church) (Eŋlisigbe me)

Category:Kristo subɔsubɔ